Det var artige taxichauffører, der blev kontrolleret af SKAT, da de sidste fredag udførte en aktion med fokus på sort arbejde og socialt bedrageri i den nordjyske taxabranche. SKAT interviewede 58 personer fra 47 virksomheder ved Aalborg Lufthavn, i Aalborg by, ved Hjørring Sygehus og Hirtshals Havn. Vognmændene tog godt imod SKAT's aktion og opfordrede endda SKAT til at komme tidligt om morgenen og i de sene nattetimer for at afsløre pirattaxaer. - Vi oplevede, at en vognmand var så interesseret i aktionen, at han selv opsøgte vores medarbejdere for at blive interviewet, siger afdelingsleder Torben Frøslev, SKAT Nordjylland.

Opsummering:
Sidste fredag udførte SKAT en aktion mod socialt bedrageri og sort arbejde i den nordjyske taxabranche. Der var dog ikke en finger at sætte på de nordjyske chauffører.